Павал (апостал)

**Апо́стал Па́вал**, **Павал з Та́рсу**, **Сьвяты́ Павал** (; ; ; каля 10, Тарс — каля 65, Рым) — адзін зь лідэраў раньняга хрысьціянства. Ягонаму пяру належаць трынаццаць пасланьняў з Новага Запавету. Сам сябе называў «апосталам паганцаў». Прылічаны да ліку сьвятых. Чатырнаццаць з дваццаці сямі кнігаў Новага Запавету традыцыйна прыпісваюцца Паўлу і прыкладна палова тэксту Дзеяў апосталаў зьвязана з жыцьцём і творчасьцю Паўла. Як мінімум сем пасланьняў бясспрэчна лічацца за аўтарствам Паўла.

На сёньня Паўлавы пасланьні працягваюць заставацца важнымі тэалягічнымі і пастаральнымі творамі для каталіцкай царквы, пратэстантаў і праваслаўных. Сярод многіх іншых апосталаў і місіянэраў, якія ўдзельнічалі ў распаўсюджваньні хрысьціянскай веры, ягоны ўплыў на хрысьціянскую думку і практыку характарызуецца як вельмі глыбокі.

## Жыцьцяпіс
Паходзіў з  гораду Тарсу (на тэрыторыі сучаснай Турэччыны), дзе ён нарадзіўся каля 10 году ў фарысэйскай сям’і.

Быў непрымірымым ворагам хрысьціянаў, бо лічыў іх адступнікамі ад веры Майсея, і ўдзельнічаў у іхным перасьледзе.

У 34-гадовым узросьце па дарозе ў Дамаск надзвычай містычна спаткаўся з Хрыстом, які ўваскрос, што сталася прычынай навяртаньня Паўла ў хрысьціянства. Пасьля гэтага стаўся апантаным прапаведнікам-місіянэрам. Зь сярэдзіны 30-х да сярэдзіны 50-х гадоў Павел заснаваў некалькі цэркваў у Малой Азіі і Эўропе. Стварыў хрысьціянскія супольнасьці ў Арабіі, Сырыі, Македоніі, Старажытнай Грэцыі, Турэччыны і іншых краінах.

Прыняў у Рыме мучаніцкую сьмерць праз адсячэньне галавы. Яго называюць Апосталам народаў і лічаць першым хрысьціянскім тэолягам.

## У мастацтве
Верагодных выяваў не існуе, а іканаграфічная традыцыя пачынаецца каля IV стагодзьдзя. Напрыклад, на мэдальёне з пазалочанага шкла, дзе Павал выяўлены разам зь Пятром, ён паказаны з доўгай барадой і вялікай лысінай.

Napoli. Chiesa dei Santi Severino e Sossio. San Paolo. 041.jpg|Нэапаль, сабор Санці Сэвэрына, скульптура Паўла
Bartolomeo Montagna - Saint Paul - Google Art Project.jpg|Сьвяты Павал, Барталямэо Мантаньня, 1482
V&A - Raphael, St Paul Preaching in Athens (1515).jpg|Сьвяты Павал у Атэнах, Рафаэль, 1515
Probably Valentin de Boulogne - Saint Paul Writing His Epistles - Google Art Project.jpg|Сьвяты Павал піша свае пасланьні, Валянтын Булёнскі, 1618—1620
Paul Apostle.jpg|Апостал Павал, расейская ікона XVIII стагодзьдзя


## Пасланьні

* Пасланьне да рымлянаў
* Першае пасланьне да карынцянаў
* Другое пасланьне да карынцянаў
* Пасланьне да галятаў
* Пасланьне да эфэсянаў
* Пасланьне да піліпянаў
* Пасланьне да каласянаў
* Першае пасланьне да тэсалёнікійцаў
* Другое пасланьне да тэсалёнікійцаў
* Першае пасланьне да Цімафея
* Другое пасланьне да Цімафея
* Пасланьне да Тытуса
* Пасланьне да Філімона
* Пасланьне да габрэяў (аўтарства спрэчнае)

## Уплыў
Інтэрпрэтацыя Мартына Лютэра некаторых ідэяў пасланьняў Паўла паўплывала на стварэньне нямецкім тэолягам дактрыны *[[Sola fide]]*.

## Крыніцы

## Літаратура
* 

## Вонкавыя спасылкі
* 
* 
* 
* Павел. Энцыкляпэдыя Брытаніка. 1911.
* 


Катэгорыя:Хрысьціянскія літаратары
Катэгорыя:Памерлі ў Рыме
Катэгорыя:Абезгалоўленыя
Катэгорыя:Пакараныя царкоўныя дзеячы
Катэгорыя:Пакараныя літаратары